Meizu 16s हुआ लॉन्च, स्नैपड्रैगन 855 प्रोसेसर से है लैस  
Meizu 16s में 6.2 इंच का डिस्प्ले दिया गया है 
मेज़ू 16एस में है फेस अनलॉक सपोर्ट और 3,600 एमएएच की बैटरी
48 मेगापिक्सल कैमरा सेंसर से लैस है Meizu 16s
Meizu 16s स्मार्टफोन को चीन में लॉन्च कर दिया गया है। मेज़ू 16एस (Meizu 16s) के ऊपरी हिस्से में पतला बॉर्डर और फोन के पिछले हिस्से में डुअल रियर कैमरा सेटअप है। Meizu 16s की अहम खासियतों की बात करें तो यह फोन इन-डिस्प्ले फिंगरप्रिंट सेंसर, 48 मेगापिक्सल कैमरा सेंसर और 6.2 इंच फुल-एचडी+ डिस्प्ले के साथ आता है। मेज़ू 16एस (Meizu 16s) में स्नैपड्रैगन 855 प्रोसेसर दिया गया है। फोन में जान फूंकने के लिए 3,600 एमएएच की बैटरी भी है। Meizu 16s तीन कलर वेरिएंट में मिलेगा- व्हाइट, कार्बन ब्लैक और फैंटम ब्लू।

चीनी मार्केट में मेज़ू 16एस की शुरुआती कीमत 3,398 चीनी युआन (लगभग 35,200 रुपये) है। इस दाम में 6 जीबी रैम + 128 जीबी स्टोरेज वेरिएंट मिलेगा। इसके 8 जीबी रैम + 128 जीबी स्टोरेज वेरिएंट की कीमत 3,698 चीनी युआन (लगभग 38,300 रुपये) है। 8 जीबी रैम + 256 जीबी स्टोरेज वेरिएंट की कीमत 4,198 चीनी युआन (लगभग 43,500 रुपये) है। Meizu 16s की बिक्री 28 अप्रैल से शुरू होगी और इस फोन के तीन कलर वेरिएंट उतारे गए हैं-व्हाइट, कार्बन ब्लैक और फैंटम ब्लू।


मेज़ू 16एस में 6.2 इंच फुल-एचडी+ (1080x2340 पिक्सल) एमोलेड डिस्प्ले है, इसका आस्पेक्ट रेशियो 18.6:9 है। स्क्रीन-टू-बॉडी रेशियो 91.52 प्रतिशत है। स्पीड और मल्टीटास्किंग के लिए स्नैपड्रैगन 855 प्रोसेसर के साथ एड्रेनो 640 जीपीयू का इस्तेमाल हुआ है। फोन के दो रैम और दो स्टोरेज वेरिएंट हैं-  6 जीबी और 8 जीबी रैम, 128 जीबी और 256 स्टोरेज वेरिएंट।

फोन के पिछले हिस्से में दो रियर कैमरे हैं, 48 मेगापिक्सल का सेंसर (अपर्चर एफ/1.7) और दूसरा सेंसर 20 मेगापिक्सल का है (अपर्चर एफ/2.6)। सेल्फी और वीडियो कॉलिंग के लिए Meizu 16s में 20 मेगापिक्सल का फ्रंट कैमरा है, जिसका अपर्चर एफ/2.2 है, यह एआई फेस रिकग्निशन, एचडीआर, पोर्टेट ब्लर से लैस है। Meiizu 16s में जान फूंकने के लिए 3,600 एमएएच की बैटरी दी गई है। फोन की लंबाई-चौड़ाई 151.9x73.4x7.6 मिलीमीटर और इसका वज़न 165 ग्राम है।
कनेक्टिविटी के लिए वाई-फाई 802.11 एसी (2.4 गीगाहर्ट्ज़ और 5 गीगाहर्ट्ज़), ब्लूटूथ वर्जन5, जीपीएस, 4x4 MIMO, एनएफसी, मेज़ू पे समेत कई फीचर्स हैं। एक्सेलेरोमीटर, एंबियंट लाइट सेंसर, इलेक्ट्रॉनिक कंपास, जायरोस्कोप, इन-डिस्प्ले फिंगरप्रिंट सेंसर, इंफ्रेड सेंसर और प्रॉक्सिमिटी सेंसर इस फोन का हिस्सा हैं। यह फोन एमइंज़न 3.0 और हाइपर गेमिंग फीचर्स सपोर्ट से लैस है।